CELEX: 62016CN0156
Language: ro
Date: 2016-03-17 00:00:00
Title: Cauza C-156/16: Cerere de decizie preliminară introdusă de Finanzgericht München (Germania) la 17 martie 2016 – Tigers GmbH/Hauptzollamt Landshut

13.6.2016   
            
            
               RO
            
            
               Jurnalul Oficial al Uniunii Europene
            
            
               C 211/29
            
         
      Cerere de decizie preliminară introdusă de Finanzgericht München (Germania) la 17 martie 2016 – Tigers GmbH/Hauptzollamt Landshut
      (Cauza C-156/16)
      (2016/C 211/37)
      Limba de procedură: germana
      
         Instanța de trimitere
      
      Finanzgericht München
      
         Părțile din procedura principală
      
      
         Reclamantă: Tigers GmbH
      
         Pârâtă: Hauptzollamt Landshut
      
         Întrebările preliminare
      
      
                  1)
               
               
                  Potrivit articolului 1 alineatul (3) din Regulamentul de punere în aplicare (UE) nr. 412/2013 (1) al Consiliului din 13 mai 2013 de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză, este permis ca, pentru instituirea unei taxe antidumping definitive pentru prima dată, factura comercială valabilă să fie prezentată ulterior, atunci când sunt îndeplinite toate celelalte condiții necesare pentru aplicarea unui nivel individual al taxei antidumping?
               
            
                  2)
               
               
                  În cazul unui răspuns negativ la prima întrebare:
                  Articolul 78 din Regulamentul (CEE) nr. 2913/92 (2) al Consiliului din 12 octombrie 1992 de instituire a Codului vamal comunitar, astfel cum a fost modificat prin Regulamentul (CE) nr. 2700/2000 (3) al Parlamentului European și al Consiliului din 16 noiembrie 2000 se opune ipotezei în care, în cadrul procedurii de verificare, autoritatea vamală respinge cererea de restituire a unei taxe antidumping, motivând că declarantul a prezentat o factură comercială corespunzătoare abia după depunerea declarației vamale?
               
            
         (1)  JO L 131, p. 1.
      
      
         (2)  JO L 302, p. 1, Ediție specială 2/vol. 5, p. 58.
      
         (3)  Regulamentul (CE) nr. 2700/2000 al Parlamentului European și al Consiliului din 16 noiembrie 2000 de modificare a Regulamentului (CEE) nr. 2913/92 de instituire a Codului Vamal Comunitar (JO L 311, p/17, Ediție specială 2/vol. 13, p. 12)